Կիրա Պլաստինինա

Կիրա Սերգեևնա Պլաստինինա  (, ), ռուս մոդելավորող և դիզայներ։

Ռուս գործարար Սերգեյ Պլաստինինի դուստրը։

Kira Plastinina 
«Kira Plastinina» ապրանքանիշը Սերգեյ Պլաստինինի անհատական նախագծն է (նա ի սկզբանե հանդիսացել է «ԿՊ ստիլ» ընկերության գլխավոր տնօրենը, որից հետո այդ պաշտոնում նրան փոխարինել է Օլգա Ֆելդտը)։ 2007 թվականի մարտի 14-ին կայացել է դիզայներ Կիրա Պլաստինինայի առաջին ցուցադրությունը և նույնանուն ապրանքանիշի ոճային ստուդիայի բացումը «Եվրոպական» առևտրի կենտրոնում։ Ռուսաստանում ապրանքանիշի զարգացման մեջ և Չինաստանում ներկայացուցչության ստեղծման համար, որտեղ գործարաններում իրականացվում է հագուստի արտադրությունը, Պլաստինինան ներդրել է 35 միլիոն դոլար, մոտավորապես նույնքան էլ ներդրել է ԱՄՆ-ում ապրանքանիշի զարգացման համար, որտեղ ի սկզբանե բացվել էր 12 խանութ, սակայն 2008 թվականի վերջում տնտեսական ճգնաժամի հետ կապված դրանք փակվել են, իսկ 2009 թվականի ամռանը Լոս Անջելեսում կրկին բացվել է 2 խանութ։

Կրթությունը ստացել է Ռուսաստանում, ավարտել է  դիզայներների բարձրագույն դասընթացները։

2007 թվականի աշնանը ամերիկացի ֆոտոմոդել և դերասան Փերիս Հիլթոնը այցելել է «Kira Plastinina»-ի մոսկովյան խանութ և մասնակցել ապրանքանիշի գովազդային արշավին։ Որոշ տվյալներով Հիլթոնի այցելությունը Պլաստինինային արժեցել է 2միլիոն դոլար։

2008 թվականի սեպտեմբերի իր «Գարուն-Ամառ 2009» հավաքածուով նորամուտն է նշել Միլանի նորաձևության շաբաթում։

2011 թվականի սկզբին Kira Plastinina-ի 120 խանութ կար, ընդ որում նրանք վաճառվում են ոչ միայն Ռուսաստանում, այլ նաև Ղազախստանում, Բելառուսում, Ուկրաինայում, ԱՄՆ-ում, Ֆիլիպիններում, Չինաստանում, Իտալիաում և Մեծ Բրիտանիայում։ Կիրան իր ապրանքանիշի ոճը բնորոշել է որպես «art-glamour-sportive-casual»։ Kira Plastinina ապրանքանիշի հագուստը պատկանում է միջին գնային խմբին, այսպես կոչված զանգվածների շուկան կենտրոնացված է 15-ից 20 տարեկան աղջիկների վրա։ Ինչպես պնդում է Կիրան, նա միայն այնպիսի հագուստ է կարում, որը կցանկանար կրել ինքը, դրա համար էլ նրա զգեստապահարանի 99%-ը կազմում է իր ապրանքանիշի իրերը։

2011 թվականին Volvo Fashion Week-ի շրջանակներում կայացել է «LUBLU» վերնագրով նոր հավաքածուի ցուցադրությունը։ Ցուցադրության գլխավոր հյուրն է դարձել Ջորջիա Մեյ Ջագերը։

2017 թվականին «Kira Plastinina» ընկերությունը սննկացել է։

Անձնական կյանք 
2017 թվականի հունվարի 20-ին 3 տարվա հարաբերություններից հետո ամուսնացել է ամերկացի ֆինանսագետ Թրեյս Վալետի հետ, որը ղեկավարում էր Tinker Tailor միջազգային առցանց ատելիեի ֆինանսական բաժինը։ Հարսանիքը տեղի է ունեցել մեքսիկական Viceroy Riviera Maya հյուրանոցում՝ Կարիբյան ծովի ափին, և շարունակվել է մեղրամսով Սարդինիայում։ Ներկայումս զույգն ապրում է Տեխասում։

Հետաքրքիր փաստեր 

 2008 թվականին նկարահանվել է «БиС» խմբի առաջնաելույթային «Քոնը կամ ոչ մեկինը» երգի տեսահոլովակում։

Ծանոթագրություններ

Արտաքին հղումներ 

 Статья и видео о деятельности Киры Пластининой

Նորաձևության դիզայներներ
Ռուս մոդելներ
Ռուս դիզայներներ
Ռուս արվեստագետներ
Կոլումբիայի համալսարանի շրջանավարտներ